Abraham Pérez

**Abraham Pérez**, nado en Lugo en 1990, é un escritor galego.

## Traxectoria 
Graduado en Filosofía pola Universidade de Santiago de Compostela, e máster de Filosofía: Coñecemento e cidadanía, pola mesma Universidade. Cursou estudos de guionista en Madrid. Colaborou nas publicacións *Revista Détour*, *Drugstore Magazine* e *Cuatro Ojos Magacín* e no programa *O Sombreiro de Merlín* de Radio Obradoiro. Varios dos seus poemas apareceron en *Grial*,  *Luzes*, *Dorna*, *Xistral* ou *Tr3sreinos.* Parte da súa obra está traducida ao portugués, o inglés, o francés e o castelán. 

En decembro de 2020 obtivo o segundo premio no III Certame de poesía Torre de Caldaloba coa obra *unha teoría para os espectros*. E en 2021 a súa obra *toxicidade* foi 2º premio na categoría F do Certame de Poesía Francisco Añón. Ademais, no ano 2022 foi un dos artistas seleccionados para desfrutar dunha das bolsas de investigación na escrita da Residencia Artística Mariñán que se levan a cabo no Pazo de Mariñán, asemade foi finalista no XXXIV premio Torrente Ballester en lingua galega. No 2023 foi seleccionado para a Residencia Literaria da Illa de San Simón. En novembro do 2025 foi o gañador do VIII certame de poesía Torre de Caldaloba coa obra *Chernóbil revival*. Forma parte do grupo poético Lupercais.

Ten participado en numerosos recitais, así como realizado intervencións nas que mestura literatura, pensamento filosófico e arte conceptual para museos e galerías de arte. É membro da AELG.

## Obra 
### En galego 
**Diario**

* *Gaivotas manchadas de petróleo* (2024). A Coruña: Menino Morreu.

#### Ensaio 
* *Sacho de seda* (2023). A Coruña: Menino Morreu. ISBN 9788419344076.

#### Narrativa 
* *O paso en falso* (2023). Vigo: Galaxia, col. Literaria. 178 páxs. ISBN 978-84-1176-153-6.
* *A vida a arder* (2025). Vigo: Galaxia, col. Literaria Ronsel. 202 páxs. ISBN 978-84-1176-507-7.

#### Poesía 
* *Fragmento / Creba* (2020). Vigo: Galaxia. 170 páxs. ISBN 978-84-9151-465-7.
* *Unha teoría para os espectros* (2021). Noia: Editorial Toxosoutos.

* *O corpo transparente das horas* (2022). Vigo: Galaxia, col. Dombate. 138 páxs. ISBN  978-84-9151-807-5.
* *Praia artificial* (2026). Nigrán: Edicións e Producións Fetiche.

#### Obras colectivas 
* *XXV Certame Francisco Añón de Poesía* (2022). Concello de Outes.
* *Lupercais (Unha antoloxía posible)* (2023). Chan da Pólvora Editora.
* *Rosalia no barrio* (2024). Solaina.
* *Esa tépeda luz das Mariñas* (2024). Deputación da Coruña.

#### Traducións 
* *Labirintos e fronteiras,* de Paulo Chagas (2022). Amargord. Edición bilingüe portugués-castelán xunto con Luís Valle e Miguel Ángel Curiel.

### En castelán 
* *Esferas* (2017). Ediciones Oblicuas. ISBN 978-84-16967-19-3. (relatos).
**Materiales básicos de la carencia* (2018). Ediciones en Huida. ISBN 978-84-17502-05-8. (poesía).
## Premios 
* 2º Premio no III Certame de poesía Torre de Caldaloba pola obra *unha teoría para os espectros* (2020).
* Accésit no XXV Certame de poesía Francisco Añón pola obra *Toxicidade* (2021).
* Finalista do Premio de narrativa Illa Nova de Narrativa por *O paso en falso* (2022).
* Finalista no XXXIV premio Torrente Ballester en lingua galega por *O paso en falso* (2022).
* 1° Premio no VIII Certame de poesía Torre de Caldaloba pola obra *Chernóbil revival* (2025).

## Notas 
## Véxase tamén 
### Ligazóns externas 
* Blog do autor
* Entrevista